Vivien Keszthelyiová

Začiatky

Keszthelyiovú už od malička zaujímali autá, no rozhodnutie stať sa automobilovou pretekárkou učinila až potom čo ako dvanásťročná navštívila rakúsky Red Bull ring a prvýkrát v živote sledovala preteky.
Aj keď ju rodičia od tohto nebezpečného športu odrádzali, nedala si povedať a šla si za svojím cieľom. Kariéru začala ako trinásťročná keď sa rozhodla, že začne trénovať kategórii cestovných automobilov. Keď prvýkrát pretekala na medzinárodnej úrovni, v pretekoch na maďarskom Hungaroringu, skončila celkovo tretia, v Junioriskej kategórii druhá a v ženskej zvíťazila.

2014: Špeciálne povolenie

Keszthelyiová dostala špeciálne povolenie, na to aby mohla štartovať v sérii Swift Cup Europe už v takom mladom veku. Na konci sezóny skončila v Junioriskej celkovo kategórii tretia a šiesta spomedzi všetkých.

2015: Forma gradovala

V jej druhej sezóne v sérii Swift Cup Europe skončila celkovo tretia, druhá v Junioriskej kategórii a prvá medzi ženami.

2016: Dvojnásobná Maďarská majsterka

Jej potenciál zaujal Športovú akadémiu Audi. Úspešne absolvovala testy v Nemecku, bola tam ako jediná slečna spolu s troma ďalšími mladými taletovanými chlapcami. Stala sa tak prvou Maďarkou, ktorá bola kedy trénovaná továrenskou firmou už vo veku 15 rokov.
Zmenila sériu, vymenila svoje auto za 350-koňové Audi TT, s ktorým pretekala v sérii Central European Zone Trophy. V tejto sezóne sa stala majsterkou Maďarska v D-2000 ako v šprinte, tak aj vo vytrvalostných pretekoch.
Vo svojich šesdesiatych pretekoch kariéry dosiahla svoje šesťdesiate pódiové umiestnenie a dvadsiate piate víťazstvo.

2017: Najmladšia bodujúca Maďarka na medzinárodnej úrovni

V tejto sezóne Keszthelyová pokračovala v pohári Audi TT. Stretla sa aj s viacerými problémami, ako napríklad nehody či penalizácie po komunikačných chýbách. V dôsledku týchto problémov nedokončila až 7 zo 14 pretekov. Aj napriek ťažkostiam sa celkovo umiestnila na 13. mieste a nazbierala 65 bodov, to z nej urobilo najmladšiu bodujúcu Maďarku na medzinárodnej úrovni.

2018: Junioriská majsterka, celková vicemajsterka

Vivien v tejto sezóne pretekala v GT4 Audi Sport Seyffarth R8 LMS Cup, bolo to pre ňu špeciálne, pretože tam prvýkrát pretekala s autom so zadným pohonom. Znamenalo to pre ňu postúpenie na novú úroveň - jazdila totiž s autom, ktoré bolo silnejšie ako tie pred chádzajúce, Audi R8 LMS GT4 s motorom V10, 5200 cc malo silu až 495 koní. V tejto sezóne 17-ročná Maďarka predvádzala konzistentné výkony.
Po posledných pretekoch šampionátu sa stala juniroskou majsterkou a v celkovom poradí obsadila druhé miesto. Stala sa tak z nej najmladšia žena, ktorá v šampionáte GT4 celkovo skončila v prvej trojke.

2019: Formula 3

2. januára 2019 bolo potvrdené, že Keszthelyová bude v tejto sezóne pretekať vo FIA F3 Ázijských majstrovstvách. Stala sa tak z nej prvá Maďarka, ktorá kedy pretekala vo Formule 3. Vo svojej prvej sezóne Formuly 3 bodovala v 5 pretekoch z 9 a skončila na celkovom 13. mieste v Ázijských zimných majstrovstvách.

2019: W series

W series je nová pretekárska séria určená len pre ženy, ktorá začne začiatkom mája 2019. Z asi 100 uchádzačiek bude vybraných 18, ktoré budú môcť súťažiť. Keszthelyová sa kvalifikovala do W series ako jedna z len štyroch rezervných pretekárok.